## 

ที่ มท ๐๘15.4/วกรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

#### กุมภาพันธ์ 2565

# เรื่อง ซักซ้อมแนวทางปฏิบัติในการจ้างเหมาบุคคลธรรมดาเป็นเจ้าหน้าที่วิเคราะห์และติดตามประเมินผล แผนพัฒนาท้องถิ่นประจำปีงบประมาณ พ.ศ. 2565 ทดแทนอัตราที่ว่างลง

# เรียน ผู้ว่าราชการจังหวัด ทุกจังหวัด

# อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 1884 ลงวันที่ 31 สิงหาคม 2564

# ตามที่ กรมส่งเสริมการปกครองท้องถิ่น แจ้งแนวทางการจ้างเหมาบุคคลธรรมดา เป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ประจำปีงบประมาณ พ.ศ. 2565 โดยให้จังหวัดเตรียมการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น เพื่อให้การดำเนินงานตามโครงการจัดทำระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น (e-Plan) ปีงบประมาณ พ.ศ. 2565 เป็นไปด้วยความเรียบร้อย นั้น

# กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานเรื่องการจ้างเหมาบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ประจำปีงบประมาณ พ.ศ. 2565 ทดแทนอัตราที่ว่างลงเป็นไปด้วยความเรียบร้อย จึงขอให้จังหวัดแจ้งสำนักงานส่งเสริม การปกครองท้องถิ่นจังหวัดดำเนินการ ดังนี้

# 1. กรณีเจ้าหน้าที่วิเคราะห์และติดตามประเมินผลแผนพัฒนาท้องถิ่นลาออก หรือมีเหตุจำเป็นต้องยุติการปฏิบัติหน้าที่ก่อนสิ้นสุดสัญญาจ้าง หากสำนักงานส่งเสริมการปกครองท้องถิ่นจังหวัด มีความจำเป็นต้องจ้างเจ้าหน้าที่วิเคราะห์และติดตามประเมินผลแผนพัฒนาท้องถิ่นต่อเนื่อง ให้พิจารณาดำเนินการจ้างบุคคลทดแทนต่อตามระยะเวลาที่เหลือของสัญญาจ้างเดิม และเมื่อดำเนินการแล้วให้รายงานให้กรมส่งเสริมการปกครองท้องถิ่น

# 2. สำหรับสำนักงานส่งเสริมการปกครองท้องถิ่นจังหวัดไม่มีความจำเป็นต้องจ้างเจ้าหน้าที่วิเคราะห์และติดตามประเมินผลแผนพัฒนาท้องถิ่นต่อเนื่องทดแทนอัตราเดิมที่ว่างลง ให้ส่งคืนอัตราเจ้าหน้าที่วิเคราะห์และติดตามประเมินผลแผนพัฒนาท้องถิ่นต่อกรมส่งเสริมการปกครองท้องถิ่น

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

ร.อสถ. ..................................................วันที่..................

รกท.ผอ.กยผ./สุวรรณชัย.......................วันที่..................

รกน.ผอ.กง.ตป./จันทร์รัตน์....................วันที่..................

นวผ.ชก./กอบชาติ..................................วันที่..................

กลุ่มงานติดตามประเมินผล

โทรศัพท์ ๐-๒๒๔๑-๙๐๐๐ ต่อ 1410 โทรสาร ๐-๒๒๔3-7533

ผู้ประสานงาน นายกอบชาติ วิเชียรศรี โทรศัพท์ 09-2462-8113